“Колькі ж у мяне сяброў! – узрадавалася яна. – Трэба і нам стварыць сваё сеціва!” Муся была разумная кошка. Яна нават запомніла, як працуе на камп’ютары Віця. Сумна ж адной, калі гаспадар з ёй не гуляе. Вось і яна навучылася многаму. На кацінай мове Муся доўга тлумачыла астатнім коткам, як карыстацца сецівам. Ёй дапамагаў кот Тодар, які таксама, як Муся, гадзіны праседжваў ля камп’ютара са сваім гаспадаром Віталікам. У Віталіка была створана сетка “Дамавічок”. Кот Тодар зрабіў копію і назваў “Катавічок”. Усе коткі дома хутка падпісаліся на яе і з дапамогай камеры ў камп’ютары сталі здымаць птушак і абменьвацца сюжэтамі.